**Վահագն Ստեփանի Հովնանյան** (փետրվարի 16, 1932(1932-02-16), Քիրքուք, Իրաք - օգոստոսի 31, 2015(2015-08-31), Երևան, Հայաստան), հայազգի ամերիկացի գործարար, ով զբաղվել է շինարարությամբ և անշարժ գույքի շուկայում ներդրումներ կատարելով, գործարար, ձեռնարկատեր Ժիրայր և ճարտարագետ-ձեռնարկատեր, հասարակական գործիչ, գործարար Հրայր Հովնանյանների եղբայրը։

Կենսագրություն
--------------

### Կրթություն

Վահագն Հովնանյանը 1952 թվականին ավարտել է Բաղդադի քոլեջը, 1956 թվականին՝ Ֆիլադելֆիայի Ս. Ջոզեֆի համալսարանը, (Փենսիլվանիա նահանգ)` ստանալով ֆիզիկոս բակալավրի աստիճան։

Բիզնես գործունեություն
----------------------

1959 թվականին հիմնել է (եղբայրների հետ) «Հովնանյան եղբայրներ» կորպորացիան (եղել է փոխնախագահ), 1969 թվականին՝ սեփական անշարժ գույքի շինարարության («Hovhit») ընկերությունը։ Գործունեության ծավալների աճելուն պես, ընկերությունը ճյուղավորվեց և ստեղծվեցին մի քանի դուստր ընկերություններ՝ "V.S. Hovnanian Group", "Adelfia Water Company", "Adelfia Sewer Company", "Hovnanian Realty", "Clear Title Agency" և "Grandview Cable"։ 1985 թվականին Հովնանյանը որդու՝ Շանթի հետ նախաձեռնեցին հաճախականության լայն ընդգրկումով հեռահաղորդակցության ընկերություն, հիմնելով "Cellular Vision" կորպորացիան, որը հետագայում վերանվանվեց "SpeedUS" կորպորացիայի։

### Բիզնես գործունեությունը Հայաստանում

Հայաստանի Հանրապետությունում Վահագն Հովնանյանը հիմնադրել է «Հովնանյան Ինթերնեյշնլ» (1998 թվականից) և «Հովնանյան Գրուպ» ընկերությունները։

1998 թվականին Երևանում հիմնադրել է Վահագնի թաղամասը, որտեղ կառուցել է առանձնատներ և զբաղվել դրանց վաճառքով։

2001 թվականի մայիսին ստեղծել է «Հայկական տուրիզմի զարգացման գործակալություն» փակ բաժնետիրական ընկերությունը (ՀՏԶԳ)։

Հասարակական գործունեություն
---------------------------

1960-ականներին Հովնանյանը 4 տարի եղել է Նյու Ջերսի նահանգի Ռիջֆիլդ քաղաքի Սրբոց Վարդանանց Հայ առաքելական եկեղեցու հոգաբարձուների խորհրդի ատենապետ։ Կնոջ՝ Հասմիկ Հովնանյանի, և մի խումբ անձանց հետ 1976 թվականին Նյու Ջերսի նահանգում հիմնել է հայկական դպրոց, որը նախ գործել է Սրբոց Վարդանանց եկեղեցում, ապա փոխադրվել է Նյու Միլֆորդ քաղաք։ Դպրոցը 1980-ական թվականներին վերանվանվել է «Հովնանեան վարժարան»։ Վահագն Հովնանյանը եղել է դպրոցի հոգաբարձության անփոփոխ ատենապետը մինչև 2000 թվականի կեսերը։

Եղել է Ամերիկա-Իսրայել բարեկամության խորհրդի անդամ։

2000 թվականին Հայաստանում հիմնել են «Սայաթ-Նովայի անվան», 2002 թվականին՝ «Վահագն» մրցանակաբաշխությունները։

Հիմնադրել է Հայաստանի Գոլֆի ազգային ասոցիացիաՆ և դարձել վերջինի նախագահը։

Պարգևներ, մրցանակներ
--------------------

* Մեծի Տանն Կիլիկիո կաթողիկոսության ասպետի պատվավոր կոչում 1969 թվականին։
* Հայ առաքելական եկեղեցու արքայազն կոչում
* Սուրբ Գրիգոր Լուսավորիչ շքանշան Սուրբ Լեոնի և Սուրբ Վարդանանց եկեղեցիների «Ակնառու ծառայությունների համար»,
* Կանադա-հայկական «Տարվա հայ» մրցանակ
* «էլլիս Այլանդ» (ԱՍՆ) մրցանակ
* «Մարդասիրական» (1998, Նյու Յորք) մրցանակ
* Գյումրու պատվավոր քաղաքացի, 2004

Ծանոթագրություններ
------------------

1. ↑
2. ↑  Մահացել է բարերար Վահագն Հովնանյանը։
3. 1 2 3 4 5 6 7  *«Մահացել է Վահագն Հովնանյանը»* հոդված civilnet.am կայքում, (արխիվացված 27․10․2022թ․)։
4. 1 2  *«Հայաստանը վերջին հրաժեշտը տվեց մեծ բարերարին. տեղի ունեցավ Վահագն Հովնանյանի հոգեհանգստի արարողությունը»* հոդված armenpress.am կայքում, (արխիվացված 27․10․2022թ․)։
5. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*.
6. ↑  «Հրեշտակս, մի վախնար. ես չեմ մեռնի, ես երկար կապրիմ. Վահագն Հովնանյան (մաս առաջին)». Արխիվացված է օրիգինալից 2016 թ․ մարտի 4-ին. Վերցված է 2015 թ․ սեպտեմբերի 9-ին.
7. ↑  «Ո՜հ, աս զրույցն իմ դատավարության կնմանի. Վահագն Հովնանյան (երկրորդ մաս)». Արխիվացված է օրիգինալից 2016 թ․ մարտի 4-ին. Վերցված է 2015 թ․ սեպտեմբերի 9-ին.
8. ↑  *«Վահագն Հովնանյան. կյանքը մարտահրավեր է... Don’t give up!»* հոդված armeniasputnik.am կայքում, (արխիվացված 27․10․2022թ․)։
9. ↑  Վահագն Ս. Հովնանյան(չաշխատող հղում)
10. ↑  «Գյումրու պատվավոր քաղաքացիները». *www.gyumricity.am*. Վերցված է 2019 թ․ հունվարի 6-ին.

Արտաքին հղումներ
----------------

 Վիքիքաղվածքն ունի քաղվածքների հավաքածու, որոնք վերաբերում են  ***Վահագն Հովնանյան*** հոդվածին
* «Վահագնի» թաղամասի պաշտոնական կայքը Archived 2014-02-17 at the Wayback Machine.
* Վահագն Հովնանյան. կյանքը մարտահրավեր է... Don’t give up!
* Վահագն Հովնանյան. Հայ մեծ բարերար, հասարակական գործիչ և գործարար
* Գոլֆն օգնում է մարդկանց շփվել և բիզնես անել. Վահագն Հովնանյան(չաշխատող հղում)
* ՎԱՀԱԳՆ ՀՈՎՆԱՆՅԱՆ.-ՊԻՏԻ ԱՊՐԵՍ, ՈՐ ԱՊՐԵՑՆԵՍ
* Philanthropist Vahak Hovnanian Passes Away at Age 83 Archived 2015-09-12 at the Wayback Machine.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| Չափորոշչային վերահսկողություն | ISNI: 0000000080665811 · LCCN: n2010039041 · VIAF: 122230950 · WorldCat VIAF: 122230950 |

 |